DEĊIŻJONI TAL-KUMMISSJONI
tas-7 ta' Marzu 2007
li temenda d-Deċiżjoni 2005/51/KE fir-rigward tal-perijodu li fih il-ħamrija li hija kkontaminata mill-pestiċidi jew minn aġenti tat-tniġġis organiċi persistenti jistgħu jiġu introdotti fil-Komunità għal raġunijiet ta' dekontaminazzjoni
(notifikat bid-dokument numru C(2006) 663)
(2007/156/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar miżuri protettivi kontra l-introduzzjoni u t-tixrid ta' organiżmi li huma ta' ħsara għall-pjanti jew għall-prodotti tal-pjanti fil-Komunità (1), b'mod partikolari l-Artikolu 15(1) tagħha,
Billi:
(1)
Permezz tad-deroga mid-Direttiva 2000/29/KE, id-Deċiżjoni tal-Kummissjoi 2005/51/KE tal-21 ta' Jannar 2005 tawtorizza lill-Istati Membri biex jipprovdu temporanjament għad-derogi minn ċerti dispożizzjonijiet tad-Direttiva 2000/29/KE fir-rigward ta' l-importazzjoni (2) ta' ħamrija li hija kkontaminata b'pestiċidi jew b'aġenti ta' tniġġis organiċi persistenti għal-raġunijiet ta' dekontaminazzjoni tawtorizza, għal perjodu limitat, lill-Istati Membri li jipparteċipaw fil-programm ta' l-Organizzazzjoni ta' l-Ikel u l-Agrikoltura tan-Nazzjonijiet Uniti (FAO) dwar prevenzjoni u rimi ta' pestiċidi li ma jintużawx u li mhumiex iktar bżonjużi sabiex tkun permessa l-introduzzjoni ta' ħamrija li hija kkontaminata minn tali pestiċidi fil-Komunità għal trattament f'impjanti ta' inċenerazzjoni apposta għall-iskart perikoluż.
(2)
Minħabba li l-implimentazzjoni ta' dak il-programm ittardjat, il-perjodu li fih tali ħamrija kkontaminata jista' jiġi introdott skond l-awtorizzazzjoni mogħtija mid-Deċiżjoni 2005/51/KE għandu jiġi estiż.
(3)
Id-Deċiżjoni 2005/51/KE għandha għalhekk tiġi emendata skond dan.
(4)
Il-miżuri stipulati f'din id-Deċiżjoni huma konformi ma' l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
Fit-tieni paragrafu ta' l-Artikolu 1 tad-Deċiżjoni tal-Kummissjoni 2005/51/KE il-kliem “it-28 ta' Frar 2007” huma mibdula b'dan li ġej “28 ta' Frar 2009”.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, 7 ta' Marzu 2007.